**ΣΩΜΑΤΕΙΟ ΕΡΓΑΖΟΜΕΝΩΝ**

**ΝΟΣ/ΚΗΣ ΜΟΝΑΔΑΣ ΑΜΑΛΙΑΔΑΣ Αμαλιάδα 7-9-2016**

 **ΔΕΛΤΙΟ ΤΥΠΟΥ**

 Μας βρίσκει κάθετα αντίθετους η πρόταση που διατυπώθηκε στη διαβούλευση της Τρίτης 6-9-2016 που πραγματοποιήθηκε στο Νοσοκομείο Πύργου «περί ενός εφημεριακού κέντρου» στο νομό με έδρα τον Πύργο, αντίθεσή μας που εκφράσαμε και στη συνάντησή μας με το Διοικητή της 6ης Υ.ΠΕ. στην Πάτρα την Τετάρτη 7-9-2016, ο οποίος συμφωνεί μάλιστα με την παραπάνω πρόταση.

 Ένα εφημεριακό κέντρο, σημαίνει Νοσοκομείο χωρίς εφημερία, χωρίς λειτουργία τμήματος επειγόντων περιστατικών.

 Και κατά τα λεγόμενά τους αυτό θα αναβαθμίσει το Νοσοκομείο Αμαλιάδας….

 Δεν πείθουν κανέναν!!!!

 Ούτε τους εργαζόμενους, ούτε κυρίως τους πολίτες.

 Η κυβέρνηση και αυτοί που την εκπροσωπούν με αυτό το μοντέλο του «ενός εφημεριακού κέντρου» (θυμηθείτε το, στο άμεσο μέλλον θα παίξει σε όλους τους νομούς της χώρας) θέλει να υποβαθμίσει και να απαξιώσει στοχευμένες δημόσιες δομές υγείας, αποφεύγοντας να εκφράσει ξεκάθαρα τις προθέσεις της, χρυσώνοντας το χάπι προκειμένου να αποφύγει πολιτικά κόστη….

 Σε όλα αυτά που διαδραματίζονται είναι συνυπεύθυνοι και αυτοί που τα εκφράζουν και αυτοί που τα υποστηρίζουν με κάθε τρόπο….

 Αντιδρούμε και αντιστεκόμαστε όπως έχουμε χρέος απέναντι στους συναδέλφους μας, απέναντι στους συμπολίτες μας !!!! Τους μέχρι τώρα αγώνες μας για τη σωτηρία του Νοσοκομείου μας, τις διέκρινε το θάρρος, η ανιδιοτέλεια και η ειλικρίνεια….

 **Γι’ αυτό:**

1. Το Σωματείο μας συμμετέχει δυναμικά στο Πανυγειονομικό συλλαλητήριο της Θεσσαλονίκης στη Δ.Ε.Θ. το Σάββατο 10-9-2016 αγωνιζόμενο και διεκδικώντας τη σωτηρία του Ε.Σ.Υ.
2. Πραγματοποιεί **ανοιχτή ΓΕΝΙΚΗ ΣΥΝΕΛΕΥΣΗ** την **ΤΡΙΤΗ 13-9-2016** και **ώρα 12.00** με συμμετοχή εργαζομένων, φορέων και πολιτών στο χώρο συνελεύσεων του Νοσοκομείου για εκτενή ενημέρωση και προγραμματισμό αντιδράσεων – κινητοποιήσεων.

 **ΟΛΟΙ ΠΡΕΠΕΙ ΝΑ ΕΙΜΑΣΤΕ ΠΑΡΟΝΤΕΣ**

 **ΓΙΑ ΤΟ Δ.Σ.**

 **Ο ΠΡΟΕΔΡΟΣ Η ΓΡΑΜΜΑΤΕΑΣ**

**Βασίλης Μιχαλόπουλος Άννα Γαλανοπούλου**